बलिया:- बलिया बैरियास् थानान्तर्गत दयाछपरा मे संचालित अवैध महुआ निर्मित शराब की भट्टियों पर क्षेत्राधिकारी त्रयम्बक नाथ दुबे के नेतृत्व में रविवार के दिन बैरिया, हल्दी, दोकटी एवं पीएसी टीम के द्वारा संयुक्त रूप से छापेमारी की गयी।इस दौरान शराब कारोबारी पुलिस टीम को देखते ही भाग खडे हुये। कारोबारियों के घर से पुलिस टीम ने 310 लीटर कच्ची शराब व करीब 10 कुंतल लहन बरामद करते हुए 25 भट्टियों को नष्ट कर दिए। वही शराब बनाने के उपकरण को मौके पर ही तोड़ दिया गया।इस दौरान बैरिया से उपनिरीक्षक रामदिनेश तिवारी,सुरेन्द्र सिंह, दोकटी थानाध्यक्ष धर्मेंद्र सिंह, हल्दी थानाध्यक्ष संजय त्रिपाठी सहित पी ए सी के जवान मौजूद रहे।क्षेत्राधिकारी ने बताया कि जिन कारोबारियों के घर से शराब बरामद किया गया है उनके खिलाफ आई पी सी के धारा 272 के तहत कार्यवाही की जायेगी।